En virkelig perle med den perfekte beliggenhed med udsigt over den smukke brede Tejo flod, med skibene, samt udsigt over byens røde tage, fyldt med atmosfære. Lejligheden var 100 % ren og indbydende, nok det reneste, vi indtil nu har oplevet. Indretningen spændende og anderledes. Lissabon har taget os ved hjertet, og vi vender gerne tilbage - og tilbage til denne lejlighed. Et must - synes vi - er en tur med Tuc-bilerne, hvor man kommer de steder, hvor busser og sporvogne ikke kan køre, mens ens chauffør fortæller om bygninger og landets historie. Og find de små restauranter rundt om i Alfama-distriktet, hvor der er den traditionelle Fado-sang om aftenen. Lissabon skal opleves pr. fod. Op.. ned.. op.. ned.. små smalle gyder og trapper.. Og meget venlige og hjælpsomme indbyggere. Lejlighedens værter var også perfekte med hurtige svar og kompetent information og hjælp. TAK fra Jørgen og June :-)